Ikt.szám: 19/2019

**A J Á N L A T K É R É S**

**Tisztelt Ajánlattevő!**

A Tiszaújvárosi Napközi Otthonos Óvoda (3580 Tiszaújváros, Pajtás köz 13. a továbbiakban: ajánlatkérő) ezúton kéri fel ajánlattételre az Ön által képviselt céget, mint Ajánlattevőt (a továbbiakban: ajánlattevő) a jelen ajánlatkérésben nevezett, a **közbeszerzési értékhatárt el nem érő értékű beszerzés során** jelen ajánlatkérésben előírtak szerint és az abban foglalt feltételek figyelembevételével.

**Beszerzés megnevezése:**

***Beépített szekrény készítése a Tiszaújvárosi Napközi Otthonos Óvoda - Bóbita Óvoda 1.sz. csoportja részére.***

**1. Az ajánlatkérő neve, címe:**

Tiszaújvárosi Napközi Otthonos Óvoda

3580 Tiszaújváros, Pajtás köz 13.

Tel.: 49/342-886

Fax: 49/341-080

**További információk a következő címen szerezhetők be:**

Tiszaújvárosi Napközi Otthonos Óvoda

Cím: 3580 Tiszaújváros, Pajtás köz 13.

Kapcsolattartó: Erős Györgyi

Tel.: 49/342-886

Fax: 49/341-080

E-mail cím: erosgyorgyi@tujvaros.hu

**2. Az ajánlatkérés tárgya:**

Beépített szekrény készítése a Tiszaújvárosi Napközi Otthonos Óvoda - Bóbita Óvoda 1.sz. csoportja részére.

**A beszerzés részei, amelyekre ajánlatot lehet tenni:**

Nem lehet részekre bontani.

**3. A megkötendő szerződés meghatározása:**

Vállalkozási szerződés, „Beépített szekrény készítése a Tiszaújvárosi Napközi Otthonos Óvoda Bóbita Óvoda 1.sz. csoportja részére” tárgyban.

**4. A szerződés időtartama vagy a teljesítés határideje:**

A teljesítés kezdési időpontja: 2019. július 01.

A teljesítés befejezési időpontja: 2019. július 15.

**5. A teljesítés helye, természetbeni helye:**

* **Bóbita Óvoda** 3580 Tiszaújváros, Kazinczy út 1.

**6. Az ellenszolgáltatás teljesítésének feltételei:**

Ajánlatkérő a teljesítésigazolás szerint kiállított számla alapján a szerződésben meghatározott módon és tartalommal való teljesítéstől számított 15 napon belül az ellenszolgáltatást átutalással teljesíti.

**7. Kizáró okok:**

Nem lehet ajánlattevő az a természetes, jogi személy, vagy jogi személyiség nélküli gazdálkodó szervezet, aki vagy amely:

1. a szerződéssel érintett szervezettel közszolgálati jogviszonyban, munkaviszonyban vagy munkavégzésre irányuló egyéb jogviszonyban áll (a továbbiakban: érintett dolgozó/munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott adótartozása van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben,
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, az önkormányzattal vagy az ajánlatkérő intézménnyel kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó- és Vámhivatal felfüggesztette, illetve törölte,
12. aki nem minősül átlátható szervezetnek,
13. aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre,
14. aki a kizáró okokkal kapcsolatban valótlanul nyilatkozott.

A megkövetelt igazolási mód:

A kizáró okok fenn nem állásáról az ajánlattevőknek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

**8. Az ajánlattételi határidő:**

**2019. június 17. nap 12.00 óra**

Ajánlatkérő **helyszíni bejárást** biztosít, melynek időpontjai:

2019. június 05 -én, 08.00 - 17.00-ig és

2019. június 06 -án, 08.00 - 17.00-ig.

**9. Az ajánlat benyújtásának helye, módja:**

Tiszaújvárosi Napközi Otthonos Óvoda

3580 Tiszaújváros, Pajtás köz 13.

Erős Györgyi gazdasági ügyintéző

Az ajánlat postai úton, vagy személyesen munkanapokon 8.00 és 15.00 óra között, az ajánlattételi határidő lejártának napján 12.00 óráig adható le.

Az ajánlatot zárt borítékban, ***2 eredeti példányban*** kell benyújtani. A borítékon fel kell tüntetni a következő szöveget:

* „Beépített szekrény készítése a Tiszaújvárosi Napközi Otthonos Óvoda Bóbita óvoda 1.sz. csoportja részére.”

*Az ajánlattételi határidő előtt* (2019. június 17. nap 12.00 óra ) *nem bontható fel!*

* az ajánlattevő nevét és székhelyét
* „Iktatóban nem bontható fel, azonnal a címzetthez továbbítandó”.

Az ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig, a bontás megkezdéséig megtörténik. A postai küldemények elirányításából, elvesztéséből eredő összes kockázat ajánlattevőt terheli. Ajánlattevő felelőssége, hogy ajánlata megfelelő csomagolásban, formában és időben kerüljön benyújtásra Ajánlatkérő csak az előírt határidőig a megjelölt helyre leadott ajánlatokat tudja értékelni. A határidőn túl érkezett ajánlatok érvénytelenek.

**10. Az ajánlatok felbontásának helye, ideje:**

Tiszaújvárosi Napközi Otthonos Óvoda

3580 Tiszaújváros, Pajtás köz 13.

Óvodavezetői Iroda

Dátum: 2019. június 17. 14.00 óra

**11. 1. Az ajánlatok elbírálásának tervezett időpontja:**

2019. június 17.

**11. 2. Az ajánlatok elbírálásának szempontja:**

* alegalacsonyabb összegű ellenszolgáltatás

**12. Szerződéskötés időpontja:**

2019. június 18.

**13. Műszaki tartalom:**

* 1 db beépített szekrény csoportszobába (Bóbita óvoda 1. csoport) 340\*230\*45 cm méretben.

Anyaga: bükk színű laminált faforgácslapból, bükk színű ajtófrontokkal készült bútor.

A bútor részben nyitott polcos, részben ajtókkal ellátott, amiből 2 db kulccsal zárható.

A polcok, ajtók elosztása: helyszíni felmérés és vázlatrajz alapján.

**14. Különleges előírások:**

Ajánlattevő teljes felelősséggel tartozik az általa foglalkoztatott munkatársakért.

**15. Hiánypótlás lehetősége:** *nem biztosított.*

**16.    Kiegészítő tájékoztatás kérés határideje:** 2019. június 06. napja 17.00 óra

Az Ajánlattevő az ajánlatkérésben foglaltakkal kapcsolatban írásban kiegészítő (értelmező) tájékoztatást kérhet. Ajánlatkérő a beérkezett kiegészítő tájékoztatás kérésekre vonatkozó válaszát egyidejűleg minden Ajánlattevő részére megküldi.

**17. Egyéb információk:**

17.1 Az ajánlattétel megtörténtével Ajánlattevő hozzájárul neve, székhelye, ajánlati ára és az eljárás lefolytatása során értékelésre kerülő egyéb szempontok nyilvánosságra hozatalához.

17.2 Ajánlatkérő felhívja Ajánlattevő figyelmét arra, hogy Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai minden olyan tiszaújvárosi gazdasági tevékenységet folytató vállalkozás visszterhes szerződésének (kivéve a közbeszerzési törvény szerint, valamint Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai egymás között megkötésre kerülő szerződéseit) a megkötésére, amelyek esetén a fentebb felsorolt szervezetek fizetési kötelezettsége a nettó 200 E Ft összeget eléri, vagy azt meghaladja, csak az alábbi feltételek megléte esetén kerülhet sor. Ezen feltételekről a másik szerződő felet szerződéskötés előtt tájékoztatni szükséges.

- A szerződés mellékletét képezi a határozat 1. melléklete szerinti nyilatkozat.

- A szerződés egy pontjában rögzítésre kerül az alábbi feltétel:

„A ……. (szerződő fél) hozzájárul, hogy az önkormányzat Polgármesteri Hivatala/intézménye/gazdasági társasága (a megfelelő alkalmazandó) a szerződés mellékletét képező, a lejárt határidejű tartozásokra vonatkozó nyilatkozat valódiságát ellenőrizze. Amennyiben nyilatkozatot tevő félnek jelen szerződés pénzügyi teljesítése előtt a nyilatkozaton meghatározott szervezetek felé lejárt határidejű tartozása, adófizetési vagy bevallási kötelezettsége van és azt a számlán szereplő (számla hiányában a szerződésben meghatározott) fizetési határidő időpontjáig nem rendezi, hozzájárul a tartozás összegének az önkormányzat adóhatósága, Polgármesteri Hivatala, intézményei és saját tulajdonú gazdasági társaságai felé a legkorábbi esedékességű, azonos esedékesség esetén arányosan történő kompenzálásához, illetve beszámításához.”

Tiszaújvárosi gazdasági tevékenységet folytató vállalkozásnak kell tekinteni azt, amely székhellyel, vagy telephellyel rendelkezik Tiszaújvárosban, vagy ideiglenes gazdasági tevékenységet folytat.

A tartozásmentességre vonatkozóan az ajánlattevőknek jelen ajánlatkérés mellékletét képező nyomtatványon kell nyilatkoznia, amely majd a megkötendő szerződés részét fogja képezni.

17.3 Ajánlatkérő felhívja Ajánlattevő figyelmét arra, hogy a megkötendő szerződés érvényességének feltétele, hogy az államháztartásról szóló 2011. évi CXCV. törvény 41. § (6) bekezdésében foglaltak szerint Ajánlattevő átlátható szervezetnek minősüljön, illetve jelen szerződésből eredő követeléseinek teljesítésére/kifizetésére Ajánlatkérő csak a fenti jogszabály szerinti feltétel fennállása esetén jogosult. Ajánlattevő köteles a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglalt feltételeknek történő megfelelőségét érintő bármely változást haladéktalanul, írásban bejelenteni Ajánlatkérő felé. Ajánlattevő tudomásul veszi, hogy a valótlan tartalmú nyilatkozat alapján kötött szerződést Ajánlatkérő azonnali hatállyal felmondja vagy – ha a szerződés teljesítésére még nem került sor – a szerződéstől eláll.

17.4 Ajánlattevőnek árajánlatát fix összegű átalányárként kell meghatároznia, amely - figyelembe véve a helyszíni körülményeket és adottságokat – magában foglalja a szerződésszerű teljesítéséhez, a szakszerű és komplett megvalósításához szükséges valamennyi költségét és mindennemű egyéb kiadást. *(Esetleges tartalom.)*

17.5 Ajánlatkérő fenntartja az ajánlatkérés eredménytelenné nyilvánításának jogát. Ajánlatkérőt nem terheli szerződéskötési kötelezettség.

17.6 Felhívom a Tisztelt Ajánlattevők figyelmét, hogy részletes árajánlatukat az Ajánlatkérő által rendelkezésre bocsátott jellemző mennyiségek, adatok alapján értelemszerűen tegyék meg.

Felhívjuk szíves figyelmét a jelen ajánlatkérésben foglalt előírások és feltételek alapos áttekintésére és kérem, hogy ajánlatát a leírtak figyelembevételével tegye meg.

Tiszaújváros, 2019. május 29.

Tisztelettel:

Micskiné Bodó Erzsébet

óvodavezető

Mellékletek:

1. Nyilatkozat kizáró okok hatálya alá nem tartozásról
2. Tartozásmentességre vonatkozó nyilatkozat
3. Átláthatósági nyilatkozat